
Sa  beaute,  son  enjouement,  sa  noble  fierte  s’en- 
fuyoient  loin  de  lui.  II  paroissoit  tel  qu’une  fleur 
qui,  etant  epanouie  le  matin,  repand  ses  doux 
parfums  dans  la  campagne,  et  se  fletrit  peu  a  peu 
vers  le  soir ;  ses  vives  couleurs  s^efFacent,  elle  se 
desseche,  et  sa  belle  tete  se  penche,  ne  pouvant 
plus  se  soutenir.” 

JN  JoRBUs  quem  Phthisin  Pulmonalem,  seu  Ta¬ 
bem  Pulmonis,  seu,  quippe  adeo  quotidianum, 
simpliciter  Tabem  appellant,  inter  Britanniae  no¬ 
tissimos  est.  Et  cum  contemplor  animo  qualia 
potissimum  corpora  tentet,  quamque  nullis  sit 
medicabilis  herbis,  facere  non  possum  quin  eum 
dirissimis  etiam  maximeque  omnium  invidis 
morborum  annumerem  corpus  quibus  humanum 

A  pateat. 

pateat.  Nec  enim  solet  haec  pestis  parvum  ab¬ 
sumere  querulumque  infantem  in  primo  limine 
vitae,  voluptates  cujus  atque  gaudia  ille  non¬ 
dum  gustare  coeperit,  nec  vieti  malis  fractique 
senis,  vitam  pertaesi,  diem  maturare  extremum  5 
sed  juvenem  viribus  fretum  in  ipsoque  flore  ae¬ 
tatis  implicare,  et  in  medio  velut  cursu  tollere^ 
sibi  gaudet,  et  quasi  maligna  quadam  et  execra- 
bili  laetitia  gestit. 

Est  autem  adeo  indomita  nullisque  remediis 
vincenda,  uf  ornnem  fere  medicinam  spernat 
fejiciatque;  ne  quidem  centesimum  quemque 
eorum  quibus  penitus  insederit,  redire  ad  sanita¬ 
tem  passura.  Ifis  accedit,  ut  tabes  sit  parum 
contenta  unam  tantummodo  quasi  victimam  ex 
aliqua  familia  sustulisse  ;  sed  in  domum  quam¬ 
libet  semel  admissa  coerceri  reprimique  non  pos¬ 
sit,' donec  tandem,  alio  e  natis' post  alium  cor¬ 
repto,  miseros  parentes,  pulchra  quondam  prole 
felices,  liberis  penitus  orbatos  relinquat.  Quo 
crimine  homines,  quave  culpa  insigni  tantum 
tairfque  abominandam  potuerunt  pestem  mere- 

Ubi  hoc  dc  morbo  pauca  conscribere,  et, 
si  res  prospere  cederent,  proferre  in  apertum 
decrevi,  mihi  in  hoc  genere  parum  versato,  diu 
vacillabat  animus,  quamnam  facere  rerum  dis¬ 
tributionem,  cum  proposito  nostro  maxime  con¬ 
veniret  :  Tandem  vero,  cum  partitiones  fre¬ 
quentes  nunquam  valde  arrisissent,  in  duas 
solummodo  partes  disponere  visum  est  quae  hac 
de  re  proferenda  haberem.  Primum  igitur  ra¬ 
tionem  morbi,  seu  historiam,  ut,  neglectis  orna¬ 
mentis,  oratione  exponam  quali  mutas  tractan¬ 
tem  artes  deceat  uti,  operam  dabo.  In  altera 
dein  parte,  de  iis  dicam  quibus  optime  modis 
discutiatur  morbus  instans,  atque  leniatur,  uti- 
nam  liceret  dicere  tollatur,  urgere  postquam 
coeperit. 

PARS  PRIMA. 


MORBI  RiiTIONE,  SEU  HISTORIA. 


Si  quis  habet  tussim  assiduam,  purisque  spu¬ 
tum,  cum  febre  lenta,  quam  hecticam  medici 
vocant,  et  corporis  simul  viriumque  defectione 
insigni,  is  tabe  pulmonis  teneri  dicitur.  Ha¬ 
rum  autem  notarum  neque  causa  ubique  eadem 
neque  natura  indolisque  est.  Nam  cum  morbus 
in  eo  consistat  ut  aliquid  in  pulmone  abscedat,  ut 
abscessus  rumpatur,  ct  quod  intus  habeat  ut  per 
asperam  arteriam  tussi  ejiciatur,  varia  sit  mor¬ 
bi  natura  necesse  est,  prout  id  varium  quod  ab¬ 
scesserit.  Abscessuum  autem  in  pulmone,  sicut 
in  aliis  corporis  partibus,  plura  esse  genera  posse 
perspicuum  est.  Hujus  rei  cum  exempla  plera¬ 
que  proferre  possim,  uno  ero  contentus.  Con¬ 
stituamus  aliquem  frigori  intempestive  objec- 

tum,  sic,  Ut  inflammatio  pulmonis  acccclat : 
Hicc  si  parum  fuerit  bene  curata,  movere  pote¬ 
rit  in  pulmone  suppurationem  ;  procedente  tem¬ 
pore,  vomica  rumpetur ;  excreabitur  pus,  et  fe¬ 
bris  lenta  accedet  ;  et  quis  tum  pronunciarc 
dubitat  hujus  morbum  in  tabem  desiisse  pulmo¬ 
nis  ?  Statue  iterum  juvenem  aliquem  habi¬ 
tu  quodammodo  peculiari  corporis,  circa  cer¬ 
tum  vitae  tempus,  fereque  sine  ulla  manifesta 
causa,  emacrescere  incipere,  assidueque  tussire 
et  pus  ore  ejicere  ct  vexari  febre  ;  numquis 
erit  usque  adeo  imperitus  cjuin  hujus  quoque 
morbum  Tabis  nomine  pulmonum  designet  ? 
Nemo  sane.  Num  idcirco  est  causa  horum  mor¬ 
borum  et  natura  indolisque  eadem  putanda? 
Minime  gentium.  Nam  alter  a  causa  externa 
ac  fortuita,  alter  ab  interna  nascitur  ;  alter  est 
ipsius  pulmonis  vitium,  universi  corporis  alter 
est;  illevero  in  corpore  caetera  vel  sanissimo 
I oriri  potest,  et  curationem  aliquando  non  ita 
magna  mole  recipit  ;  hic  contra  nisi  in  corpore 
vitiato  oriri  nescit,  et,  semel  orta,  radicibus  hae- 
:  ret  tam  alte  jactis,  ut  vix,  et  ne  vix  quidem, 
I  eruncari  sustineat. 

Hinc  igitur  perspicuum  fit  communi  hoc  Ta¬ 
bis  pulmonum  nomine,  morbos  vocari  plurimum 
inter  se  differentes ;  quibus  de  omnibus  dicere 
in  animo  non  est ;  sed  qu^  protulero  accipi  ve¬ 
lim  de  ea  sola  Phthisi  dicta,  quae  una,  ut  mihi 
quidem  videtur,  dici  vera  meretur,  ea,  scilicet, 
quae  quasi  sponte  nasci  juvenesque  potissimum 
tentare  soleat,  cuj usque  semina  a  parentibus  in 
miseros  natos  descendant ;  in  his  demum  opr 
portuno  tempore  pullulatura. 

Et  hac  ipsa  de  specie  ab  initio  ordiendum  est, 
et  ante  omnia  ostendendum  qualia  corpora, 
etiam num  intacta,  eam  futuram  timere  possint ; 
deinde  quod  vitae,  quasque  anni  tempora  ei  sint 
maxime  opportuna ;  nam  sic  optime  in  notitiam 
veniet  qualis  quisque  et  quibus  maxime  tempori¬ 
bus  sibi  cavere  debeat. 

Is  igitur  in  maximo  Tabis  periculo  erit,  qui 
parentibus  ortus  struma  tabeve  affectis,  corpore 
procero  sit  et  gracili,  laboris  parum  patienti,  ob 
huncque  vel  inediam  subito  emacrescenti,  his 
vero  amotis  ad  habitum  pristinum  brevi  reven¬ 
turo.  Qui  longum  habeat  exileque  collum,  sca¬ 
pulas  sublime  gestas,  pectus  vel  carinatum  vel 

^rcEter  naturam  depressum  atque  planum,  simul 
parum  setosum,  et  cartilagine  praelonga  et  acuta, 
parumque  carnosa.  Qui  parum  commode  spiri¬ 
tum  trahat,  et  vel  modica  exercitatione  anhelet : 
quique  vocem  debilem,  fuscam,  quasi  e  conca¬ 
vo  exientem  habeat.  Cui  species  decora  sit,  co¬ 
lor  autem  non  constans  sed  varius  admodumi 
Cui  venae  magnae,  cutisque  mollis,  tenuis,  quasi 
pellucida ;  interdum  vero,  fusca  papulisque 
aspera.  Cujus  oculi  comaeque  coloris  levioris 
sint,  maximeque  illi  coerulei,  hae  autem  flavae 
rutilaeve,  simul  tenues  et  molles,  etsi  nonnun- 
quam  fuligineae  atque  hirtae.  Cui  labrum 
superius  nasique  columna  tumeant.  Cui  deni¬ 
que  contigerit  mens  supra  aetatem  cata,  ad  co¬ 
gitationemque  quietam  prona.  Tali  cui  major 
adhuc  causa  suberit  metus,  si  forte  inter  annum 
aetatis  sit  duodevicesimum  et  annum  quintum 
et  tricesimum,  siquidem  inter  omnes  convenit 
hoc  praecipue  vitae  tempus  patere  phthisi.  Ne¬ 
que  vero  a  phthisi  protinus  is  tutus  putandus  est 
qui  vel  nondum  attigerit  modo  positum  tempus 
aetatis,  vel  hoc  jam  excesserit,  siquidem  a  gra- 

vissimis  proditum  est  autoribus,  hoc  mali,  cum 
aliquando  pueros  corripuisse  parvos,  tum  aetate 
admodum  provectos.  Hoc  tamen  rarius  acci¬ 
dit. 

Et  corpora  obnoxiosissima  vitaeque  opportu¬ 
nissimum  tempus  exposita  sunt.  Ex  anni  au¬ 
tem  temporibus  periculosissimum  primum  ver 
est,  proxime  deinde  ab  hoc  finis  autumni  :  prop- 
terea  quod  iis  maxime  temporibus,  'ob  coelum 
parum  aequale,  angina,  destillationes,  et  lateris 
dolores  oriri  consuerunt,  quae,  pulmonem  irri¬ 
tando,  latentia  tabis  semina  facile  evocare  pos¬ 
sunt.  Ad  hoc,  primo  vere  sanguinis  plenitudo, 
quod  aiunt  medici,  ad  molem,  fertur  accidere  5 
hocque  ob  frigidiorem  coeli  temperiem  in  cali¬ 
diorem  subito  abeuntem,  quod  arbitratur  san¬ 
guinem  efficere  rariorem.  Quo  fit  ut  hoc  po¬ 
tissimum  tempore  sanguinis  profusiones  e  pul¬ 
mone  eveniant,  quae  tabis  in  causa  esse  haud 

/ 

raro  habentur.  Neque  inficiari  velim  s^pe  ta¬ 
bem  post  hujusmodi  profusiones  oriri  hae  ta¬ 
men,  ut  mihi  quidem  videtur,  verius  prsnun- 
ciiare,  quam  gignere  tabem  dici  possunt  \  siqui¬ 
dem  in  iis  fere  corporibus  eveniunt  quae  vel 

crcteroqui  ad  tabem  proclivia  sunt,  et  siquando 
in  aliis  oriuntur,  tabem  rarius  afferunt. 

Et  licet  tempora  jam  scripta  periculosissima 
sint,  nullum  tamen  anni  est,  quo  proclivis  quis 
non  incipere  possit  laborare  ;  maxime  si  re¬ 
gionem  incolit  cui  coelum  parum  aequale,  sed 
subitis  mutationibus  a  calore  in  frigus,  abque 
hoc  in  calorem,  obnoxium.  Cujus  rei  ratio  jam 
explicata  est.  Fieri  vero  potest,  ut  et  aliae  cau¬ 
sae  tabem  moventes,  minus  manifestte,  quibus¬ 
dam  locis  et  temporibus  subsint,  siquidem  non 
vanum  est  illud  Celsi,  “  quod  evidentes  cau- 
“  sae  efficiunt,  efficere  et  abditae  possunt.” 

Expositis  igitur  notis  quae  Phthisin  timen¬ 
dam  ostendant,  et  vitae  annique  quibus  potissi¬ 
mum  temporibus  invadere  soleat,  venio  nunc 
ad  rationem  qua  incipere,  et  crescere,  et  tan¬ 
dem  finiri  soleat  ;  quae,  ut  non  perpetua,  ple¬ 
rumque  tamen  haec  est.  In  corpore  tali  quale 
supra  posui,  et  circa  tempus  jam  dictum  vitae, 
tussicula  oritur,  quae  inter  initia  sicca  et  brevis 
est,  tamque  parum  molesta,  ut  vix  digna  videa¬ 
tur  quee  curationem  ullam  neu  animadversio¬ 
nem  desideret.  Haec  si  verno  tempore  acci- 

(Ierit,  quo  certius  fallat,  proxima  mstate  forsitan 
quiescet,  sub  finem  autumni,  vel  hieme,  inter¬ 
dum  etiam  non  nisi  ineunte  vere  secundo,  redi¬ 
tura,  iterum  fortasse  calore  sopienda  secundas 
ccstatis.  Tussis  non  protinus  ab  initio  aliis  sti¬ 
patur  malis,  sed  modo  diutius  modo  brevius 
per  se  exercet,  sine  eo  ut  alia  incommoda  acce¬ 
dant.  Neque  vero  perpetuum  hoc  est,  siquidem 
nonnumquam  accidit,  ut  inter  ipsa  morbi  princi¬ 
pia  sanguinis  aliquid  extussiatur ;  vel  sensus  ali¬ 
quis  ingratus  vel  doloris,  vel  caloris,  vel  angus¬ 
tiae,  in  pulmone  male  habeat ;  vel  ut  aeger  non 
aeque  ac  antea  spiritum  commode  trahat.  Haec 
saltem  mala,  si  non  a  principio  adfuerint,  tandem 
aliquando  superveniunt.  Simul  corpus  non  ah 
apparet ;  et  vires  mirum  in  modum  deficiunt ; 
aeger  ultra  debitum  exercitatione  fatigatur  ;  et 
cum  non  pariter  atque  olim  ad  laborem  valeat, 
sic  eum  magis  refugit,  quietemque  petit,  cum 
calore  ;  nam  frigoris  usque  adeo  sensu  afficitur, 
ut,  folioli  modo  populi  tremulje,  fere  assiduo 
quassetur  horrore. 

Tussis,  quam  esse  brevem  et  aridam  inter  ini¬ 
tia  dixi,  procedente  tempore  notabilior  fit,  et 

mucosum  aliquid  trahere  incipit.  Sese  quoque 
dolor  intendit ;  neque  alio  magis  loco  quam  sub 
ipso  osse  pectoris  urgere  consuevit.  Spiritus 
fit  major  dilficultas  ;  et  leger  non  facile  in  alter¬ 
utrum  latus  cubare  potest.  Venae  nonnihil 
concitantur  ;  cibi  cupiditas  minor,  potionis 
major  justo  exercet ;  calor  aliquantum  auge¬ 
tur. 

Interposito  deinde,  modo  longiore,  modo  bre¬ 
viore,  spatio,  horrores  inordinati  accedunt,  et 
non  ita  multo  post,  febricula  supervenit,  cui  Hec- 
tica  nomen  est,  qua:  quum  junctis  dehinc  ma¬ 
nibus  cum  vitio  pulmonis  incedat,  animadver¬ 
siones  aliquas  hic  postulare  videtur.  Haec,  et¬ 
si  nihil  inordinatius,  ex  earum  ut  plurimum  ge¬ 
nere  est  quae  remittunt,  et  duas  accessiones  dic 
habet.  Harum  uiia  circa  meridianum  tempus 
fere  invadit,  non  absoluto  quidem  et  perfecto 
horrore,  attamen  sensu  quodam  solito  majore 
frigoris,  qui  post  aliquod  tempus  paulatim  rece¬ 
dit,  et  calor  pristinus,  forte  etiam  paulo  major, 
redit,  et  tandem  accessio,  vesperum  versus,  ut- 
que  plurimum  citra  sudorem,  resolvitur.  Haud 
ita  multo  post,  altera,  eodem  quo  prior  modo,  in¬ 
cipit. 

cipit  et  crescit,  sese  paulatim  intendens  ad  me¬ 
diam  usque  noctem,  ubi  sudor  aliquis,  modo 
parcior  modo  liberior,  erumpit,  nec  ante  fluere 
desinit  quam  tempus  accedat  matutinum,  quo 
tempore  se  aeger  commodius  habere  solet.  In 
hac  febre  semper  sunt  venae  nonnihil  concitatae, 
nimirum,  quoniam  morbus,  unde  ipsa  febricula 
suam  originem  ducit,  efficere  hoc  potest.  Si¬ 
tis  non  pariter  in  hac  atque  in  aliis  febribus  mo¬ 
lesta  est,  nam  os  fere  madet,  et  lingua  nitida  et 
rubicundula  esse  consuevit.  Alvus  primum  ad- 
stricta,  postea  fusa  est.  Urina  varia  pro  tempo¬ 
re  quo  excernitur  ;  quae  sub  accessionem,  liqui¬ 
da  et  pura,  quae  sub  decessionem,  rubra  est, 
multaque  subsidentia  ‘‘  furfuraceo-lateritia” 
habet.  Urgente  frigoris  sensu,  aeger  faciem  pal¬ 
let  ;  alias,  rubore  malas  notatur  circumscripto  et 
maculoso,  minimeque  tali  qualis  sani  hominis 
vultum  decorare  solet.  Post  aliquod  tempus 
quam  haec  febricula  accessit,  quid  ore  ejicitur, 
puris  aliquid  secum  habere  mistum  incipit ;  eo- 
demque  potissimum  tempore  se  promere  sanguis 
consuevit,  modo  majore,  modo  minore  copia. 
Sputum  magis  fit  in  dies  singulos  purulentum. 

et  pus  demum  prope  sincerum,  sanguine  modo 
interstinctum,  exscreatur.  Et  aeger  nunc  ulti¬ 
ma  corporis  imbecillitate  tenetur,  tantaque  ma¬ 
cie,  ut  sit  larvae  similior  quam  homini.  Omnia 
ruunt  in  pejus.  Sudores  nunc  neque  noctu  ne¬ 
que  interdiu  fluere  cessant ;  alvus  cita  perpetuo 
exercet,  et  conquiescere  aegrum  in  cubili  non 
patitur ;  feminis  menstrua  deficiunt.  Facies 
atque  aures  pallent ;  malae  prominent ;  oculi 
subsident ;  tempora  collabuntur  ;  nares  acutae 
fiunt  ;  labra  inalbescunt  ;  ungues  incurvantur, 
et,  cum  digitis,  pallidi  fiunt  ;  volarum  et  plan¬ 
tarum  fervores  vexant  ;  et  ubi  ad  ultima  ven¬ 
tum  est,  capilli  fluunt ;  pedes  tument,  et  aphthae 
os  ac  fauces  occupant.  Mens  vero  etiamnum 
constat,  neque  spes  usque  ad  mortis  diem  aftul- 
gere  desinit.  Tandem  propter  imbecillitatem 
aeger  eloqui  non  potest,  vixque  audit  ;  mens, 
quae  diu  constiterat,  labat ;  et  mors,  num  lugen¬ 
da  ?  mox  sine  pugna  obrepit. 

Haec  autem  homine  vivo  eveniunt ;  protinus 

jungam  quae,  morte  obita  atque  cadavere  secto, 

» 

in  conspectum  veniunt.  Pnetermissa  igitur 
summa  totius  corporis  extenuatione,  quae  huic 

cum  aliis  longis  morbis  aliquatenus  communis 
est,  totum  quicum  nobis  res  est  vitium  sedem 
in  pulmone  habens  videtur.  Hic  autem  tuber¬ 
culis,  et  abscessibus,  cavisque  lentis  et  impuris 
e  quibus  pus  ante  mortem  effluxerat,  foedatur. 
Pulmo  utriusque  lateris  sic  afficitur  ;  sinisterior 
tamen,  ut  fertur,  majorem  in  modum  vitiari  so¬ 
let  ;  cujus  rei  quid  in  causa  sit  parum  mihi  con¬ 
stat.  Partes  pulmonum  superiores  posteriores¬ 
que  tuberculis  caeterisque  vitiis  maxime  inqui¬ 
nantur.  Et  primum  quseritur,  horum  tubercu¬ 
lorum  quas  natura  est  ?  Ipse  eorum  opinioni 
accedo,  qui  hcsc  nihil  esse  nisi  glandulas  lym¬ 
phaticas  struma  tumidas  arbitrantur.  Multa  me 
ad  hanc  opinionem  impellunt.  Primum,  nostra 
tabes  corpora  strumosa  fere  sola  aggreditur ; 
deinde,  struma,  etsi  universi  corporis  vitium  sit, 
tamen  glandulas  lymphaticas,  seu  conglobatas, 
uti  vocantur,  praecipue  afficit,  ut  hae  tumidae 
inter  constantissimas  habitus  strumosi  notas  ha¬ 
beri  possint ;  tum,  hujusmodi  glandulae  ramis 
arteriae  asperae  inhaerescunt,  eosque  sic  per  pul¬ 
monem  comitantur,  ut  in  partibus  ejus  superi- 
mibiis  posterioribusque  accumulatissime  sitae 

sint ;  sed  ct  eaedem  hae  partes,  ut  jam  alias  po¬ 
situm  est,  tuberculis  quoque  maxime  scatent ; 
postremo,  tubercula  nostra  quam  proxime  glan¬ 
dulis  ‘mesenterii  strumosis  similitudine  acce¬ 
dunt,  et  in  suppurationem  ubi  transitum  est,  id 
quod  abscessus  intus  habent  nunquam  pus  bo¬ 
num  est,  sed  fere  ei  simile  quod  in  glandulis 
strumosis  suppuratis  quotidianum  est  videre  ; 
scilicet  ;  non  album,  leve  et  aequale,  sed  quasi 
coagulatum  quid  seu  caseum  cum  humore  te¬ 
nuiore  mistum.  Non  ignoro  huic  nostra?  opi¬ 
nioni  a  quibusdam  objici,  quod  glandulae  pul¬ 
monis  in  facie  bronchiorum  interna  sitae  sint, 
dum  tubercula,  contra,  de  quibus  sermo  est,  e 
parte  externa  inveniuntur.  Hic  tamen  erroris 
aliquid  subest.  Nam  in  pulmone,  praeter  jam 

dictas  glandulas  lymphaticas,  genus  et  alterum 
% 

est,  diverso  muneri  accommodatum,  humorem 
scilicet  glutinosum  secernendo,  quo  bronchi  in¬ 
tus  humectentur.  Et  hae,  nulli  dubium,  ex 
parte  bronchiorum  interna  sedes  habent.  Glan¬ 
dulae  vero  lymphaticae  in  tela  cellulosa  pulmo¬ 
nis  locantur ;  quod  tuberculorum  sedibus  omni- 
110  respondet.  Illius  generis  glandulae  frigore 

exasperatae, 

exasperatae,  catarrhum  efficiunt;  hujus,  demum, 
struma  affecta,  tabem  praebent.  Et  catarrhus 
saepe  tabis  verae  initium  esse  videri  potest,  nam 
eaedem  causae  simul  utriusque  generis  glandulas 
irritare  possunt ;  et  satis  notum  est  quae  partes 
ad  morbum  aliquem  proclives  sunt,  eas,  irrita¬ 
tione  admota,  in  hunc  morbum  incidere. 

Jam  firma,  igitur,  aetate,  pulmonum  glandulae, 
de  causis  parum  manifestis,  ad  inflammationem 
strumosam  proniores  evadunt,  ideoq..e,  admota 
vel  levissima  irritationis  causa,  tumere  incipi¬ 
unt  et  pulmones  titillant ;  hinc  tussicula  nasci¬ 
tur,  quasi  ad  causam  titillationis  ejiciendam, 
quae  tamen  expelli  nequit,  propterea  quod  se¬ 
dem  a  parte  bronchiorum  externa  habet.  Ita¬ 
que  tussicula  sub  initium  nihil  trahit,  sed  arida 
remanet,  donec  glandulae  mucosae,  propter  irri¬ 
tationem,  majorem  copiam  humoris  secernant, 
qui  tandem  exscreetur.  Multis  glandulis  simul 
tumentibus  et  inflammatis,  quid  mirum  si  spiri¬ 
tus  aliquantum  difficilis  sit,  et  doloris  quiddam 
in  pulmone  sentiatur,  et  pulsus  nonnihil  ac¬ 
celeretur  ?  Nonnullis  e  glandulis  tumidis  tan¬ 
dem  suppuraturis,  horrores  inordinati  aegrum 

corripiunt, 

corripiunt,  et  suppuratione  jam  facta,  sudores 
nocturni,  aliaque  febris  liecticae  mala,  accedunt# 
Abscessuum  velamentis  paulatim  tenuatis,  et 
tandem  ruptis,  pus,  primum  minore,  post  ma¬ 
jore  copia,  exscreatur.  Hoc  quoque  potissimum 
tempore,  ut  jam  alias  posui,  sanguis  extundi 
solet,  ob,  scilicet,  vasa  aliqua  sanguinem  vehen¬ 
tia  una  cum  abscessuum  tunicis  exesa. 

De  summa  extenuatione  corporis  et  imbecil¬ 
litate  nihil  dico,  quoniam  his  inducendis,  functio 
tam  necessaria  pulmonis  impedita,  et  profusi  su¬ 
dores,  alvusque  fluens,  paria  esse  videntur. 

Illud  interrogari  me  posse  ab  aliquo  scio,  cur, 
cum  glandulae  colli,  aliaeque  externae,  puerili 
maxime  setate  struma  tumeant,  glandulae  pul¬ 
monis  tum  demum  affici  incipiant,  cum  aetatem 

firmam,  juvinileque  robur  jam  fuerit  corpus 

0 

adeptum  ?  Huic  percontationi  nihil  certi  re¬ 
spondere  possum.  Fieri  potest,  ut,  quod  ita  se 
res  habeat,  in  causa  sit  mutata  quodammodo  dis¬ 
tributio  sanguinis  ;  et  certe  majorem  nunc, 
quam  antea,  sanguinis  copiam  ih  pulmone  con¬ 
geri,  ex  eo  verisimile  fit,  quod  sanguinis  profu¬ 
siones,  qucE  pueris  e  naribus  fiunt,  adultis  e  pul- 

C 

mone  saepius  proveniant.  Hoc,  vero,  num  rei 
explicandae  sufficiat,  aliis  videndum  relinquo. 
Liceat  mihi  '^^icissim  requirere,  quonam  pacto 
fiat,  ut  glandula  cui  Thymo  nomen  est,  alicujus 
in  infantibus  molis,  paulatiiti  decrescat,  donec 
tandem  in  corporibus  adultis  vel  senilibus  vix 
vestigium  ejus  deprehendi  possit ;  vel,  ut  muli¬ 
erum  mammae  ac  m-atrices  provecta  potissimum 
aetate  cancro  laborent  ?  Haec,  nimirum,  sicut 
alia  bene  multa,  ob  causas  fiunt  quas  ex  certo» 
cognoscere  nobis  adhuc  non  datum  est. 

Phthisis  pulmonalis  regiones  non  pariter  om-' 
nes  infestat.  Coelum  frigidum,  humidum,  va¬ 
rium,  ad  eam  gignendam  non  mediocriter  con¬ 
ducit  ;  in  hoc  tamen  n'  n  sunt  omnia  ;  neque 
enim  constat,  eas  quibus  quam  plurimum  hujus¬ 
modi  coelum  sit  regiones,  ideo  tam  maxime  ob¬ 
noxias  esse  phthisi.  Subesse  aliquid  potest  aeri, 
vel  aquae,  vel  victus  rationi,  quarundam  regio¬ 
num,  quod;  earum  incolas  ad  tabem  procliviores 
efficere  par  sit.  Video  quibusdam  medicis, ffiaud 
plebeia  sorte,  persuasum,  qu^  aquam  copia  ma¬ 
jore  calcem  habet,  eam  mirum  in  modum 
promovere  strumam  j  et  satis  convenit,  ubicun- 

que 

<^ue  terrarum  struma  maxime  crebrescat,  ibi»- 
dem  et  phthisin  maximas  daturam  strages. 

Externi  plerique  medici  hunc  morbum  pro¬ 
pagari  contagione  posse  arbitrantur ;  et  apud 
vulgus  quarundam  gentium  adeo  hasc  sententia 
valet,  ut  non  parum  graventur  hospitio  recipere 
peregrinos  tabidos  qui  eo,  salutis  gratia,  aliunde 
confugiunt.  Quo  haec  opinio  fundamento  ni¬ 
tatur,  vel  in  ea  quantum  veri  insit,  a  me  absit 
pronunciare  ;  cum  nonnulli,  etiam  e  nostratibus 
medicis,  jureque  magni  nominis,  se  hac  de  re  in¬ 
certos  et  suspensos  prodiderint.  Plerique  ta¬ 
men  nostri  nihil  tale  ctedunt,  et  certe  quidvis 
potius  somniunt  quam  sibi  cavere  cum,  curandi 
causa,  adeundi  tabidi  sunt. 

Foeminis  uterum  gerentibus  phthiseos  mala 
leniri  solent ;  statim,  vero,  a  partu  rursus  inten¬ 
dunt  se,  et  aegras  brevi  consumunt.  Nimirum, 
utero  tumido  pulmones  cum  ulcusculis  suis  ali¬ 
quantum  comprimuntur  ;  pressura  vero  quan¬ 
tum  ad  ulcera  sananda  conducat,  satis  notum 
est.  Hujusmodi  autem  ulcuscula  ad  glutina¬ 
tionem  parum  spectant,  ideoque  simul  atque 
gravida  partum  sit  enixa,  pulmonibus  majorem 

in 

in  modum  evolutis,  ulcuscula,  parum  bene  glu¬ 
tinata,  subito  divelluntur,  mala  iterum  exacer¬ 
bantur,  et  mors  brevi  sequitur.  H^ec  scilicet 
nonnulli  dicunt.  Alii  vero  asseverant  mulierem 
a  tabis  incommodis  levari,  rjon  solum  dum  ute¬ 
rum  gerit,  verum  etiam  dum  infantem  lactat, 
quod  magis  potest  mirum  videri.  Neque  de¬ 
sunt  alii,  vix  minores^viri,  qui  affirment,  gravi¬ 
ditate  adeo  non  leniri  tabem,  ut  in  dies  singulos 
intendatur,  mox  a  partu  aegram  interemptura : 

Nec  satis  queo  mirari,  de  re  tanta,  inter  tan- 
‘‘  tos  viros,  tantam  esse  sententiarum  pug- 

nam  !” 

Insania  quoque  fertur  oborta  sustulisse  tar 
bem  j  sed  quis  talem  sibi  curationem  opta- 
ret  ? 

Foeminis  tabidis  menstrua  non  responderq 
jam  supra  dixi  ;  ips^  autem  errant  cum  hoc 
tabis  in  culpa  esse  putant ;  quum  tantum  prop¬ 
ter  corporis  imbecillitatem  fieri,  ex  eo  disci 
potest,  quod  morbum  adeo  non  prascedat,  (quod 
tamen  facere  oportuit  si  in  causa  fuisset),  ut  non 
ab  ipso  principio  adsit,  sed  tum  demum  acce¬ 
dat,  ubi  magna  corporis  infirmitas  urgere  inci¬ 
pit. 

PARS  ALTERA. 

DE  QJJIBUS  OPTIME  MODIS  ARCEATUR  ATQUE 

CURETUR  MORBUS. 

Cum,  in  priori  parte,  historiam  inceperim  u 
notis  quee  morbi  futuri  periculum  ostendunt; 
in  hac,  curationis  principium  ab  animadversione 
ejusdem  temporis  faciam  ;  nam  ipse,  quem  ad 
tabem  proclivem  habitus  posui,  morbus  est,  ita 
per  totum  corpus  vagans^  ut  nulli  adhuc  parti 
proprie  insederit. 

Illi;  igitur,  quem,  ex  jam  alias  recensitis  indi¬ 
ciis,  in  tabis  periculo  esse  suspicari  liceat,  id 
primae  esse  curae  debet,  malum  ne  pulmones  oc¬ 
cupet  ;  tum  deinde,  ut  habitus  corporis  pravus 
in  melius  mutetur. 

Ne  morbus  pulmoni  insideat,  evitare  is  sum¬ 
ma  solicitudine  singula  debet,  quae  pulmonem 
omnino  irritare  queant.  Horum  prxeipuum 
frigus  est,  quod  idcirco  magna  cura  cavendum 
fst :  utendum,  scilicet,  vestimentis  satis  multis, 

et 

ct  ad  calorem  aequalem  servandum  accommoda^ 
tis.  Neque  eos  plus  satis  sapientes  audiendum 
est,  qui  vel  tenella  infantum  corpora  frrgori 
objicienda  contendunt,  eo,  scilicet,  nomine,  ut 
ejus  patientia  frigoris  fignt,  quod  post,  jam  adul¬ 
tis  factis,  noceret !  Hoc  enim  Naturae,  optimae 
duci,  omnino  contrarium  est.  Aspice  modo 
volucre^,  quanta  cura  nidos  stjos  quantoque  te¬ 
pore  foveant ;  at  ne  vel  minimas  pullus  aeque 
ac  homo  debilis,  omniumque  inops  nasoitur,  aut 
tantam  tamque  diuturnam  curam  a  parentibus 
suis  requirit.  Et  quod  natura  docet,  experien¬ 
tia  firmat ;  nimirum,  corporibus  infantum  tepo¬ 
rem  amicissimum,  frigus  autem  inimicissimum 
esse.  ,  Oportet  igitur  matres,  quibus  curae  na¬ 
torum  valetudo  est,  curiose  vestimentis,  maxi- 
meque  laneis,  infantes  involvere,  seduloque  ca¬ 
vere  ne  frigus  ad  eos  aspiret  ;  quod  non  minus 
ad  firmam  valetudinem,  quam  ad  ejegantiam 
formse  conducet. 

Caeterarum  rerum,  quae  pulmonem  irritare 
queunt,  notitia,  rationem  earum  vitandarum  fa¬ 
cile  subjiciet ;  de  his,  igitur,  non  est  quod  spe- 
^ciatiqi  dicam. 

Proximam  esse  curam  posui,  ut  habitus  cor¬ 
poris  in  melius  vertatur.  Ante  omnia,  corpus 
firmari  opus  est  ;  siquidem  singulae  hujus  habi¬ 
tus  notae,  id  debile  ostendunt.  Igitur  ad  hoc 
efficiendum,  cibus  sumendus  est  boni  succi,  bo- 
numque^Kitrimentum  praebenS)  et  neque  nimius, 
neque  nimium  parcus,  sed  ea  quantitate  qua 
facile  concoqui  ac  digeri  possit,  corpusque 
probe  alatur,  et  Vires  excitentur.  Quicquid  as¬ 
sumitur,  concoctu  quam  facillimum  esse  debet, 
nam  cruditas,  et  alvus  adstricta  ad  acerbandam, 
prope  dixerim  ad  gignendam,  strumam,  non 
mediocriter  conferunt.  Condita  omnirt  dua- 
bus  de  causis  inutilia  sunt ;  quoniam  et  plus 
‘‘  propter  dulcedinem  assumitur,  et  quod  mo- 
do  par  est,  tamen  aegrius  concoquitur.”  Hoc 
Celsus,  sagaciter,  ut  fere  solet.  Potui  autem 
lac  recte  detur,  vel  exiguum  vinum  saris  dilu¬ 
tum,  vel  cerevisia  tenuis,  vel  aqua  ipsa,  modo 
pura  sit ;  sed  aqua  impura,  praecipue  adeo  calcc 
plena  ut  saponis  impatiens  sit,  et  liquores  mera¬ 
ci,  nimia  non  possunt  cura  vitari.  Utendum 
exercitationibus  modicis  et  assiduis,  maxime  iis, 
quibus  pulmones  quam  minime  agitentur  ;  ideo- 

que 

que  equitatio  apprime  utilis  esse  consuevit ; 
vix  tamen  huic  secunda  est  ambulatio  lenta, 
cauta,  incessuque  erecto.  Cursus  vitandus  est, 
ut  et  omnes  exercitationes  athleticas.  Neque 
ulla  exercitatio  ad  fatigationem  continuari  de¬ 
bet.  Sudor  levis  obortus,  sensusve  lassitudinis 
alicujus,  quae  citra  fatigationem  sit,  monebunt 
desistere.  Siquando,  nimis  vehementi  exerci¬ 
tatione,  sudor  liberius  fluxerit,  antequam  quies¬ 
cat  infirmus,  detergere  se  mantili  debet,  novis¬ 
que  vestimentis  induere,  cura  adhibita,  ne  subi¬ 
tum  frigus  contrahat,  cui  tum  pr^cipue  tem¬ 
poris  corpus  opportunum  est. 

Utendum  quoque  natationibus  frigidis,  pr^- 
cipue  marinis,  quae  ad  corpus  roborandum  mul¬ 
tum  proficiunt.  Neque  existumet  quis,  hoc 
cum  eo  dissociabile  esse,  quod  supra  de  calore 
posui  *,  nequaquam  enim  corpori  nocet  frigus 
hoc  modo  adhibitum,  cito  desiturum,  gratoque 
caloris  sensu  excipiendum  ;  verum  contra,  fri¬ 
gori  nocituro  corpus  minus  opportunum  prae¬ 
stat. 

Neque  vero  committendum  est,  nimia  sub 
aquis  commoratione,  ut  corpus,  languidum  de- 

bileque  factum,  horrore  corripiatur  ;  scJ  ma¬ 
turius  is  ascendere  debet,  et,  accurate  tersus, 
paulisper  se  exercere.  Qj.ii  in  tabis  periculo 
est,  ei  nec  ferrei  Martis,  almae  nec  Veneris  proe¬ 
lia,  semper  satis  tuta  sunt.  Committere  se  ma¬ 
ture  debet  somno,  eique  magis  indulgere  ;  uti¬ 
que  seras  lucubrationes,  vigiliasque  nocturnas 
vitare. 

Et  haec  ei  servanda  sunt  qui  Phthisin  futuram 
timet.  Quod  si,  his  neglectis,  vel  parum  profi¬ 
cientibus,  indicia,  quae  supra  tabis  incipientis 
posui,  accedant,  scire  licet  majore  mole  pug¬ 
nandum  esse.  Si  tussicula  a  causa  aliqua  evi- 
dentiorc  orta,  dolorem  in  pectore  satis  acerbum 
movet,  venasque  multum  concitat,  simulque 
spiritus  perquam  difficilis  exercet,  esse  necessa¬ 
rium  potest  aliquid  sanguinis  elicere.  Sin  au¬ 
tem,  id  quod  sa?pius  accidere  dictum  est,  tussi¬ 
cula  ita  oriatur  ut  neque  causa  neque  initium 
ejus  facile  deprehendi  possit,  et  si  vix  notabilem 
excitet  dolorem,  venasque  quietas  esse  sinat, 
neque  spiritus  adeo  difficilis  sit ;  tum  sanguinem 
detraxisse  non  modo  supervacuum  erit,  verum 
etiam  alienum,  utpote  quod  vires  pra?cipitaret 

Sponte  nimis  cito  perituras.  Nunc  coeli  muta-r 
tione  opus  est.,  ^grum  igitur  oportet,  si  res 
patiuntur,  regionem  relinquere  in  qua  laborare 
inceperat,  et  in  aliam  dimigrare,  cui  minus  va¬ 
rium  humaniiisque  cfxliim.  Mihi  utinam  tam 
in  promptu  esset  loca  indicare  quo  utilissime 
ex  hac  insula  transeatur,  quam  est  credere  sic 
transire  profuturum.  Si  tale  nobis  per  totum 
annum  permaneret  cmlum,  quale  rnensibus  aesti¬ 
vis  ut  plurimum  est,  nae,  nihil  esset  quod  nostri 
tabidi  patriam  relinquerent,  tum  enim  frustra 
amoenius  vel  sibi  convenientius  qu^rerent.  Hoc, 
sane,  ii  fere  omnes  iis  temporibus  levati  confir¬ 
mant.  QLiandocunque  igitur  peregrinare  opus 
est,  ea  utique  regio  petenda  erit,  aSsiduum  cujus 
coelum  proxime  ad  Britanniae  mstiyura  acce¬ 
dat. 

Si  res  non  patiuntur  e  patria  decedere,  placi¬ 
dissimae  hujus  ipsius  partes  petendae  sunt  ;  si  ne 
hoc  quidem  fas  est,  restat  ut  aeger  attentissime 
ea  servet  quae  supra  de  vestitu  scripta  sunt  ;  ut, 
immiti  ccelo,  se  intus  in  aedificio  contineat; 
certe  quoties  exire  foras  opus  est,  ut  os  clausum 
tectumqiie  habeat ;  ut  sedulo  omnia  vitet  quae 

pulmones  Irritare,  cupiditatemque  tussiendi  mo¬ 
vere  queant;  cui  ipsi  cupiditati  ut,  quantum 
fieti  possit,  resistat,  quippe  de  qua  vere  dici  pos¬ 
sit,  “  vires  acquirit  eundo.”  Haec  coeli  muta¬ 
tionis  loco  sunt,  sic,  ut  etiam  peregrinatione 
facta,  non  prorsus  negligi  debeant. 

Superest  ut  ctrteras  curationis  partes  exsequar, 
(dbo  nunc  aliquid  demendum  est,  niliilque  nisi 
c  lenissimis  sumendum.  Lac,  quod  pariter  pro 
cibo  potuque  erit,  nulli  ciborum  generi  secun¬ 
dum  est.  Hujus  ipsius  plura  genera  sunt  * 
quibus  omnibus  commune  est,  ut  liberius, 
quam  vulgo  fit,  ingerantur^  iitcpie  in  eorum 
usu  diutius  perseveretur;  nisi  'quid  prohi¬ 
bet.  Prohibent  autem  febres  adauctjt,  ca¬ 
pitis  dolores  orti,  inflatio  vcntrlcnli,  ct  inter¬ 
dum  ipsiun  fastidium.  Si  lac  integrum  nocet, 
cum  sero  misci  potest  sicque  ministrari  ;  si  nc 
hoc  quidem  satis  toleratur,  serum  per  se  bibere 
oportet  ;  sed  tum  super  aliquid  adjicere  neces¬ 
sarium  erit,  nc  corpus  nimis  maceretur.  Si  lac 
alvum  adstiingat,  medicamento  alirpio  opus  erit 
ad  eam  movendam  ;  si  nimis  citet,  nc! bibendum 
'medicamentum  quod  cretam  habeat.  Vdnum 


si 

si  ante  permissum  fuerit,  nunc  potui  demendum 
est. 

Exercitationes  nequaquam  omittendas  sunt 
sed  lenioribus  tantum,  et  coelo  immiti,  tectis,  m 
lendum.  Hic,  ut  quibusdam  videtur,  navigatic 
longa,  utique  praecipienda  est,  utpote  quas  motu 
leni  et  assiduo  quo  corpus  agitat  multum  pro¬ 
desse  existimetur.  Idem  vero  aliis  non  placet, 
eo,  quod  multis  ibi  nec  parvis  incommodis  aeger 
objiciatur  necese  est,  quae  omnia,  ut  a  phthisi 
levetur,  vel  praecipue  vitanda  sunt.  Hi  igitur 
volunt,  ut,  exercitationis  causa,  vehatur  potius  in 
cymbula  super  amoenum  placidumque  lacum, 
vel  amnem  leni  flamine  ridentes  undique  prae- 
terlabentem  ripas,  quoties  et  quandocunque  a- 
nimus  ferat,  suadente  simul  facie  coeli.  Utcun¬ 
que  hoc  sit,  id  inter  omnes  convenit,  alterutro  ex 
his  modis,  vel  equo,  vel  curru,  vel  lectica,  similive 
aliquo,  sic  corpus  movendum,  ut  pulmones  simul 
quam  minime  exasperentur.  Frictiones  quoque 
esse  utiles  possunt.  Ad  tubercula  nascentia 
discutienda,  non  alienum  est  vomitum  subinde 
ciere,  et  pectori  vesicatorium  imponere,  vel, 
quod  melius  est,  cutem  inter  costas,  vel  scapula¬ 

rum  ossa  exulcerare,  et  dein  imponere  quae  hu¬ 
mores  illuc  citent. 

Ubi  longius  progressum  est,  et  pus  extussiri 
coepit,  febrisque  hectica  accessit,  vix  ullus  medi- 
cinx  locus  est  ;  neque  tamen  xger  quasi  jam 
mortuus  destituendus,  utcunque  in  malis  sit ; 
siquidem  nonnulli  in  ipsis  faucibus  mortis  con¬ 
valuerunt,  neque  potest  quis  dicere  idem  et 
suo  xgro  venire  usu  non  posse.  Boni  certe  me¬ 
dici  est,  pro  virili  niti,  si  mors  arceri  nequit,  ut 
quam  mitissima  veniat. 

Igitur  iis  ciborum  generibus  nunc  iterum 
utendum  est,  qux  nutrimenti  sunt  boni  ;  cum 
corpus  nutriri  et  vires  refici  opus  sit,  hocque 
fieri  modica  alimentorum  quantitate  ingesta ; 
nam  ventriculus  magna  mole  repletus  morbi  in¬ 
commoda  fere  auget.  Paulum  vini  conceden¬ 
dum  quoque  iterum  est ;  et  cortex  Peruvianus 
ingerendus.  Hic  quoque  delictum  haberetur, 
vix  ignoscendum,  siquis  non  prxeiperet  Digita¬ 
lem  ;  et  sane  perpauci  his  temporibus  defectu 
ejus  moriuntur.  In  ejus  administratione  mag¬ 
na  cura  et  circumspectione  opus  erit ;  et  scire 
licet  hancce  herbam  jam  satis  profecisse,  cum 
pulsum  arteriarum  inordinatum  dederit,  et  x- 

griim  cardiacum  ac  vertiginosum  effecerit,  ocii- 
lisve  caliginem  offuderit.  Ubi  hsec  tam  mani¬ 
festa  utilitatis  argumenta  sese  ostenderunt,  opor¬ 
tet  medicamentum  paulisper  intermittere,  ne  a 
morbo  suo  aeger  nimis  mature  liberetur. 

Sudores  noctu  profusi  liquoribus  acidulis  coer¬ 
cendi  sunt ;  quod  si  hos  etiam  vincunt,  tum 
non  vanum  videtur  praecipere  ut  cutis  nitro,  vel 
simili  quovis  duretur  ;  nam  sic  optime  constrin¬ 
gentur  vasorum  ora  quae,  ob  imbecillitatem  pa¬ 
tula,  sudorem  manare  patiuntur.  Utiliter  ad 
tussim  leniendam  sub  lingua  liquatur  trochiscus 
qui  glycirrhizam  habet  cum  opio;  vel  eae  potiones 
linguntur  quae  gurarai  Arabicum  habeant  cum 
eodem  adjecto.  Ubi  ad  ultima  ventum  est,  al¬ 
vus  fusa,  quam  tum  supervenire  posui,  eodem 
lioc  opio,  (certe  a  Deo  clemend  mortalibus  m- 
gris  concesso,  ut  ferre  possent  quae  non  sint  fu¬ 
gienda  mala),  vel  potionibus  e  creta,  optime  sis¬ 
tenda  est. 

Nihil  de  casu  sanguinis  extussiti  posui; 
quippe  qui,  nisi  magno  impetu  inter  morbi  prin¬ 
cipia  fertur,  nullam  curationem  propriam  aut 
postulet  aut  recipere  possit;  et  quoties  accidit 

tantum  significet  majorem  curam  in  ciborum  et 
vini,  exercitalionumque  usu,  esse  adhibendam. 
Quod  si  vis  magna  sanguinis  inter  initia  prima 
morbi  profluit,  viribus  adhuc  integris,  sangui¬ 
nem,  incisa  vena,  mitti  opus  erit,  ut  cursus  ejus 
a  pulmone  avertatur.  Simul  medicamenta  ad¬ 
hibenda  erunt  quic  corpus  refrigerent.  Victu 
utendum  quam  tenuissimo.  Aliena  sunt  cale¬ 
facientia,  stimulantia  ;  ideoque  exercitatione? 
plthleticie,  etsi  modicae  perutiles. 

